**21.01.2021г**

**Группа: 20-ПСО-2д**

**Нохчийн мотт**

**Урокан ц1е: § 20. Чолхечу а, цхьана дешдекъах лаьттачу а цIердешнийн нийсаяздар**



. 1. Муьлххачу а меттан орфографехь уггаре чолхе а, хала а лоруш ду хоьттина а, къаьстина а, дефисца а яздар. Иза орфографин семантически маьIнин принципца дозуш, уьйр йолуш ду. Цу кепара, чолхечу дешнийн нийсаяздар цуьнца уьйр йолуш ду.

 **Шеконан шина а дешан грамматически форма хийцалахь, уьш къаьстина яздо, шолгIа цхьа дакъий бен ца хийцалахь, уьш цхьаьна яздо,** масала: 1) уьнан коржам – аннийн коржамаш, сара туху – серий детта, коран рама – корийн раманаш, гIаж туху – гIожмаш етта; 2) дегабаам – дегабаамаш, сатуху – садетта («синош детта» ца олу), жаIу – жаIуй («жаш Iуй» ца олу цу маьIнехь).

 И бакъо шина декъе екъало: 1) шеконан шина а дешан морфологически форма хийцалахь, хаа деза: цу шина а дешан лексически маьIна ларделла, цундела уьш къаьстина яздо: коран бIаьрг – корийн бIаьргаш; гIаж туху – гIожмаш етта;

 2) шеконан шина дешан шолгIа дакъий бен ца хийцалахь, уьш цхьаьна яздо, хIунда аьлча, цу шина декъан, шен-шен маьIнаш доцуш, уьш цхьаьна а кхетта, цхьа маьIна а долуш, чолхе дош кхолладелла: дегабаам – дегабаамаш, сатуху – садетта.

 Орфографин семантически (маьIнин) принципехь дешнаш яздо церан маьIнийн башхаллашка хьаьжжина, масала: Лаха-Неврехь, тхан куьпахь, вехаш вара Дикабер (Дикабер цIе йолу стаг). Анзор дика бер ду. Иза Дукхаваха ву. Анзор, дукха ваха хьо!

 Цхьа маьIна а долуш, кхоллаелла хIуманийн цIерш цIердешнашца цхьаьна язйо: хIутосург (сеялка), йолхьо-кхург (косилка), кIаорург (молотилка), хидуьллург (ватерпас, уровень), юкъанаюьллург (войлочная подкладка для кувшина с водой), тIобоккхург (сепаратор), тIехулатосург (аса).

 2. Цхьана дешдекъах лаьтта цIердешнаш вайн маттахь 6 кепара карадо:

 **1) орам, лард цахийцалурш**: церг – цергаш, лерг – лергаш, бIаьрг – бIаьргаш, пен – пенаш, хьер – хьераш, говр – говраш, керт – керташ, кор – кораш; **церан яздар лард ларъеш хила деза**; церг, цергах, церге, цергаца, цергал, цергаш; лач дожарийн чаккхенаш язйо: **-ан, -ана, -о, -аца, -ах, -е, -ал (цхь. т.); -аш, -ийн, -ашна, -аша, -ашца, -ех, -ашка, -ел** (дукх. т.);

 **2) цхьанакепарчу хийцамо ши кеп нисъеш:** лор – лоьраш, стом – стоьмаш, сом – соьмаш, коч – кучамаш, кад – кедаш, гIаз – гIезаш, бад – бедаш; **церан яздар хийцаман и ши кеп ларъеш хила деза:** коч – кучан, кучана, кучо, кучаца, кучах, куче, кучал, кучамаш; дожарийн чаккхенаш бакъонашка хьаьжжина язйо;

 **3) цхьаллин терахьехь цхьана кепара, дукхаллин терахьехь кхечу кепара, аьлча а шина кепара нислуш**: беш – бошмаш, шед – шодмаш, дегI – догIмаш, Iин –Iаннаш; церан яздар цхьаллин терахьан, дукхаллин терахьан ши кеп ларъеш ду;

 **4) шина кепарчу хийцамо 3 кеп нисъеш:** юкъ – яккъаш, хьун – хьуьнца – хьаннаш, тур – туьраца – тарраш, куп – куьпаца – каппаш, юрт – юьртаца – ярташ; цу дешнийн яздар и кхо кеп нийса ларъеш ду;

 **5) орам (лард) тайп-тайпана хийцалуш**: хан, хенан, ханна, хено, хенаш; да, ден, дена, дас, деца, дай; цу цIердешнийн нийсаяздар, халкъан маттахь олуш ма-дарра, лард тайп-тайпана хийцаялар нийса лардеш ду, м а с а л а: да, ден, дас, деца, дена, дех, дега, дел, дай, дайн, дайшна, дайша, дайшца, дайх, дайшка, дайл, чан, лан, кан, гIан;

 **6) цIердешнийн 6-гIа тайпа ду хийцадаларан кху кепара формула йолуш:**

 цхь. т дукх. т.

 о,у, а, е

 е (э) е (э)

 а

 **Цу формулин маьIна кху кепара ду: цхьаллин терахьан цIерниг дожаран ораман -о, -у, -а, -е доланиг дожарехь е-** не доьрзу, вукху дожаршкахь **а-** не, дукхаллин терахьан массо а дожарехь **ене** хийцало, масала:

 **цхь т. дукх. т. цхь. т. дукх. т. ЦI.** болх белхаш буц бецаш

**Дл.** белхан белхийн бецан бецийн

**Л.** балхана белхашна бецана бецашна

 **Др.** балхо белхаша бацо бецаша

 **К.** балхаца белхашца бацаца бецашца

**Х**. балхах белхех бацах бецех

**М**. балхе белхашка баце бецашка

**Дс.** балхал белхел бацал бецел

**цхь. т. дукх. т.**

**ЦI.** кIант кIентий

**Дл**. кIентан кIентийн

**Л**. кIантана кIенташна

**Др**. кIанта кIенташа

**К**. кIантаца кIенташца

**Х**. кIантах кIентех

**М**. кIанте кIенташка

**Дс**. кIантал кIентел

Билгалдаккхар. **Шед, беш**, дегI бохучу цIердешнийн орамехь **е** я **а** муьлха аз (элп) ду хаархьама, уьш лач дожаршка даха деза, хIунда аьлча лач дожаршкахь дахдеш олуш гучудолу церан ораман мукъа аз **(е (иэ),** цундела цу дешнийн орамехь вай, а ца яздеш, е яздо: ш**е**д – ш**е**даца, б**е**ш – б**е**шаца, д**е**гI – д**е**гIаца. Цу кхаа а дешан алар а, яздар а, хийцадалар а цхьабосса, цхьаъ ду.

 **цхь. т. дукх. т. цхь. т. дукх. т.**

**ЦI**. шед шодмаш беш бошман

**Дл**. шедан шодмийн бешан бошмийн

**Л**. шедана шодмашна бешана бошмашна

**Др**. шедо шодмаша бешо бошмаша

**К**. шедаца шодмашца бешаца бошмашца

**Х**. шедах шодмех бешах бошмех

**М**. шеде шодмашка беше бошмашка

**Дс**. шедал шодмел бешал бошмел

**цхь. т**. дукх. т.

**ЦI.** дегI догIмаш

**Дл**. дегIан догIмийн

**Л.** дегIана догIмашна

**Др**. дегIо догIмаша

**К**. дегIаца догIмашца

**Х**. дегIах догIмех

**М**. дегIе догIмашка

**Дс**. дегIал догIмел

**Шардар 45.** Кху лахара текстан жима кийсак дIаязъе. Цу юкъара цхьана дешдекъах лаьтта а, чолхе а цIердешнаш легаде (дожаршца хийца). Схьайийца церан нийсаяздаран бакъонаш.

 Мацах цкъа вала воллучу **майрачунна, цIийндена**, юххе а хиъна, цунна **тамана** хабар дуьйцуш хилла цуьнан **цIийннана**, хьол тIаьхьа ша **маре** гIур яц, сапаргIат хилалахь бохуш.

 – Делхьа, зуда, ма хала дара-кх, хьох а тешна, со вала, – аьлла **цIийндас**. Цунний дайна, махала дара-кх, **туркойн гIоьнах** а тешна, соьга тIом болабайта, – ца вешаш кхоссар йира Тозуркъас.

 – Суна хетарехь, ШоIип бакъ лоь. Шуна хIун хета, нах – хаьттира Солтамурда.

 – Бахьана леладе аьлла-кх **Дала** а. **Аьтто** лахарх зен хир дац. (А.А.)

**Шардар 46.** Кху лахара текстан кийсак дIаязъе. Цу юкъахь билгалдаьхна цIердешнаш легаде. Схьайийца церан нийсаяздаран бакъонаш.

2. «Иштанехьа **гIо** дийр ма дац цхьамма а. **Диканна** дуьхьал **дика** дезар ду. Ткъа вайн **ницкъ** бац и дан», – элира цо. **«Дагций, дегIаций айп** доцуш **стаг** вац, цхьа Дела воцург!» – элира Варас. Солтамурд, шен меттара гIаьттина, тIе а веана, **Къуръан** тIе **куьг** а диллина, **Маккхална** тIаьххье дош ала кечвелира. – Ас **дуй** буу, дуьненан **бахаман** а, я эхартахь хинйолчу **йолан** а дуьхьа сайн а, сайн **къоман** а **сий, оьздангаллий** ца йохка, **нахана тешнабехк, ямартло** ца ян, эшначу меттехь **бIаьр-негIар** ца тухуш, сайн са дIадала, сайн **дел-ненал** а, **йишел-вешел** а, **доьзалал** а **махкан** а, **халкъан** а **сий** лара, ас **цIий** хьанал до… (А.А.)

**Ц1ахь:**

Ц1ердош карладаккхар:

дожарш,легарш,классаш,терахь.

 Хьехархо: Газимагомаева З.А.